ELÄVÄ KUOLEMA - HANKE
Haemme taiteilijoita ja työryhmiä toteuttamaan taideprojektia palliatiivisessa ja saattohoidossa olevien ihmisten kanssa vuosien 2019 ja 2020 aikana.
Toteutus välillä 1.5.2019 - 31.12.2019
Elävä Kuolema -hankkeessa hankkeessa ammattitaiteilijat työskentelevät kaupunginsairaalan saattohoito-osastolla, kotisairaanhoidossa ja kaupungin hoivayksiköissä. He suunnittelevat yhdessä henkilökunnan ja asiakkaiden kanssa taidetoimintaa ja luovat oman pysyvän taideteoksensa toiminnan tuloksena. Henkilökunta ja asiakkaat osallistuvat hankkeen sisällön suunnitteluun ja toteutukseen omien voimavarojensa mukaisesti. Hankkeen toiminta koostuu kolmesta eri osasta:
Taide tilassa
Luodaan pysyvä taidekirjasto saattohoito-osaston huoneissa käytettäväksi. Sisällön suunnittelee ja toteuttaa ammattitaiteilija. Asiakkaalla on mahdollisuus valita haluamansa taideteos huoneen seinälle. Tukee osallisuutta ja lisää ympäristön viihtyvyyttä. Teokset jäävät pysyvästi osastolle hoitajien käytettäväksi.
Osallistava taidetoiminta
Muistosuhteen rakentaminen taidetoiminnan kautta, mukana asiakas, läheiset ja taiteilija. Henkilökohtaisia tapaamisia joissa käsitellään muistoja ja tulevaisuutta taiteen keinoin.
Erillinen kuolemaa käsittelevä taideteos/produktio laitoksen ulkopuolelle, jonka taiteilija/t työstävät osastolta saatujen kokemusten ja materiaalin pohjalta. esim. näyttely, novelli, tanssiteos, teatteriesitys tms. Yleisönä tavalliset oululaiset sekä kuolevien läheiset ja tukihenkilöt.
Haemme taiteilijoita 3-6kk mittaisiin osa-aikaisiin työsuhteisiin.
Taiteilijat voivat työskennellä joko 50% tai 25% työajalla.
Kuukausipalkka 2700€/kk
50% 1350€/kk
25% 675€/kk
Tarjoamme hankkeessa työskenteleville taiteilijoille:
Työtilat (jaettu toimisto, tarvittavat tilat teosten valmistukseen)
Materiaalit ja kaluston teosten ja työskentelyn toteuttamiseen
Teosten tuotannon ja markkinoinnin
​Elävä Kuolema - hanke hakulomake